Source: https://finstat.sk/konkurzy-restrukturalizacie/konkurz/2019-K041486
Timestamp: 2019-09-23 11:10:01+00:00
Document Index: 2483968

Matched Legal Cases: ['súd ', 'súd ', 'čl. 54', '§ 19', '§ 198', '§ 198', 'čl. 5', '§ 127', '§ 365']

Konkurzy a reštrukturalizácie z Obchodného vestníka - Konanie č. 910958, Soraida s.r.o.
Konkurzy a reštrukturalizácie z Obchodného vestníka - Konanie č. 910958
Soraida s.r.o.
Konanie č. 910958
Vydaný 13.5.2019
Úpadca Soraida s.r.o.
IČO: 50857622
Finančné riaditeľstvo- Daňový úrad Košice
Železničná č. 1
Konania firmy Soraida s.r.o..
Hospodárske výsledky firmy Soraida s.r.o..
Okresný súd Košice I v právnej veci navrhovateľa: Slovenská republika - Daňový úrad Košice, so sídlom Železničná č. 1, 041 90 Košice proti dlžníkovi: Soraida s.r.o., so sídlom: Východná 21, 044 71 Čečejovce, IČO: 50 857 622, o návrhu na vyhlásenie konkurzu takto
I. Vyhlasuje konkurz na majetok dlžníka: Soraida s.r.o., so sídlom: Východná 21, 044 71 Čečejovce, IČO: 50 857 622.
II. Konkurz u z n á v a za hlavné insolvenčné konanie.
III. Ustanovuje predbežného správcu: JUDr. Marek Radačovský, so sídlom kancelárie: Žriedlová 3, 040 01 Košice, zn. správcu: S832 za správcu podstaty.
IV. U k l a d á správcovi podstaty vypracovať a predložiť súdu v lehote 15 dní od ustanovenia do funkcie podrobnú písomnú správu o stave zisťovania a zabezpečovania majetku úpadcu a vykonaných úkonoch, najmä o stave súpisu a zoznamu pohľadávok, v lehote 35 dní od ustanovenia do funkcie druhú podrobnú písomnú správu, v lehote 50 dní od ustanovenia do funkcie tretiu podrobnú písomnú správu o týchto skutočnostiach a v lehote najneskôr 5 dní pred konaním prvej schôdze veriteľov štvrtú podrobnú písomnú správu o týchto skutočnostiach a zároveň v tejto lehote doručí na tunajší súd jeden rovnopis zoznamu pohľadávok v elektronickej podobe, spolu s evidenčnou pomôckou ohľadom veriteľov prihlásených pohľadávok a ich hlasovacích práv.
V. Ukladá správcovi povinnosť bezodkladne individuálne informovať o vyhlásení konkurzu známych zahraničných veriteľov dlžníka, ktorí majú svoj obvyklý pobyt, bydlisko alebo registrované sídlo v inom členskom štáte, ako je Slovenská republika, v súlade s čl. 54 Nariadenia Európskeho parlamentu a Rady (EÚ) 2015/848 z 20. mája 2015 o insolvenčnom konaní.
VI. V y z ý v a veriteľov, aby si svoje pohľadávky prihlásili u správcu prihláškami v jednom rovnopise, pričom správcovi musia byť prihlášky doručené do 45 dní od vyhlásenia konkurzu. Spôsob prihlasovania pohľadávok je uvedený v poučení tohto rozhodnutia.
Proti I., III. - VI. výroku tohto uznesenia je odvolanie oprávnený podať iba dlžník (§ 19 ods. 2 a § 198 ods. 1 zákona č. 7/2005 Z.z. o konkurze a reštrukturalizácii a o zmene a doplnení niektorých predpisov v znení neskorších predpisov, ďalej len ZKR) v lehote 15 dní odo dňa jeho doručenia (odo dňa nasledujúceho po dni zverejnenia v Obchodnom vestníku) na Okresnom súde Košice I písomne, v prípade listinnej podoby v troch vyhotoveniach.
Proti II. výroku o uznaní konkurzu za hlavné insolvenčné konanie je prípustné odvolanie, ktoré možno podať do 15 dní odo dňa jeho doručenia (odo dňa nasledujúceho po dni zverejnenia v Obchodnom vestníku) na Okresnom súde Košice I, a to písomne v troch vyhotoveniach (§ 198 ods. 1 ZKR, čl. 5 nariadenia).
V odvolaní sa popri všeobecných náležitostiach podania (§ 127 ods. 1 a 2 Civilného sporového poriadku) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody podľa § 365 Civilného sporového poriadku) a čoho sa odvolateľ domáha (odvolací návrh).
ICS 7118224615